CELEX: 62008CA0314
Language: fi
Date: 2009-11-19 00:00:00
Title: Asia C-314/08: Yhteisöjen tuomioistuimen tuomio (kolmas jaosto) 19.11.2009 (Wojewódzki Sąd Administracyjnyn (Puola) esittämä ennakkoratkaisupyyntö) — Krzysztof Filipiak v. Dyrektor Izby Skarbowej w Poznaniu (Tuloverolainsäädäntö — Oikeus vähentää veron laskentaperustasta sosiaalivakuutusmaksut — Oikeus veronalennukseen maksettujen sairausvakuutusmaksujen perusteella — Näiden oikeuksien epääminen, jos vakuutusmaksut on maksettu muussa jäsenvaltiossa kuin siinä, jossa verotus tapahtuu — Yhteensoveltuvuus EY 43 ja EY 49 artiklan kanssa — Kansallisen perustuslakituomioistuimen tuomio — Kansallisten säännösten perustuslainvastaisuus — Näiden säännösten sitovan vaikutuksen päättymisen ajallinen lykkääminen — Yhteisön oikeuden ensisijaisuus — Merkitys ennakkoratkaisua pyytäneelle tuomioistuimelle)

30.1.2010   
            
            
               FI
            
            
               Euroopan unionin virallinen lehti
            
            
               C 24/9
            
         Yhteisöjen tuomioistuimen tuomio (kolmas jaosto) 19.11.2009 (Wojewódzki Sąd Administracyjnyn (Puola) esittämä ennakkoratkaisupyyntö) — Krzysztof Filipiak v. Dyrektor Izby Skarbowej w Poznaniu
   (Asia C-314/08) (1)
   
   (Tuloverolainsäädäntö - Oikeus vähentää veron laskentaperustasta sosiaalivakuutusmaksut - Oikeus veronalennukseen maksettujen sairausvakuutusmaksujen perusteella - Näiden oikeuksien epääminen, jos vakuutusmaksut on maksettu muussa jäsenvaltiossa kuin siinä, jossa verotus tapahtuu - Yhteensoveltuvuus EY 43 ja EY 49 artiklan kanssa - Kansallisen perustuslakituomioistuimen tuomio - Kansallisten säännösten perustuslainvastaisuus - Näiden säännösten sitovan vaikutuksen päättymisen ajallinen lykkääminen - Yhteisön oikeuden ensisijaisuus - Merkitys ennakkoratkaisua pyytäneelle tuomioistuimelle)
   2010/C 24/14
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Wojewódzki Sąd Administracyjny w Poznaniu
   
      Pääasian asianosaiset
   
   
      Kantaja: Krzysztof Filipiak
   
      Vastaaja: Dyrektor Izby Skarbowej w Poznaniu
   
      Oikeudenkäynnin kohde
   
   Ennakkoratkaisupyyntö — Wojewódzki Sąd Administracyjny w Poznaniu — EY:n perustamissopimuksen 10 ja 43 artiklan tulkinta — Kansallinen tuloverolaki, jossa rajoitetaan oikeus vähentää pakolliset sosiaalivakuutusmaksut veron laskentaperusteesta ja oikeus vähentää pakolliset sairausvakuutusmaksut tuloverosta ainoastaan jäsenvaltiossa maksettuihin vakuutusmaksuihin
   
      Tuomiolauselma
   
   
               1)
            
            
               EY 43 ja EY 49 artikla ovat esteenä kansalliselle säännöstölle, jonka mukaan maassa asuvalla verovelvollisella on oikeus yhtäältä siihen, että verovuoden aikana maksettujen sosiaalivakuutusten määrä vähennetään veron laskentaperustasta, ja toisaalta siihen, että hänen maksettavanaan olevaa tuloveroa alennetaan mainitun ajanjakson aikana maksettujen sairausvakuutusmaksujen perusteella, vain silloin, kun nämä vakuutusmaksut on maksettu jäsenvaltiossa, jossa verotus tapahtuu, ja näitä etuuksia ei myönnetä silloin, kun mainitut vakuutusmaksut on maksettu muussa jäsenvaltiossa, vaikka näitä vakuutusmaksuja ei ole vähennetty tässä muussa jäsenvaltiossa.
            
         
               2)
            
            
               Tässä tilanteessa yhteisön oikeuden ensisijaisuus edellyttää sitä, että kansallisen tuomioistuimen on sovellettava yhteisön oikeutta ja jätettävä soveltamatta sen vastaisia kansallisia säännöksiä riippumatta kansallisen perustuslakituomioistuimen tuomiosta, jossa päätettiin lykätä näiden samojen, perustuslain vastaisiksi todettujen säännösten sitovan vaikutuksen päättymistä.
            
         
      (1)  EUVL C 247, 27.9.2008.